Rettens dom (Anden Afdeling) af 25. juni 2020 –

Polen mod Kommissionen

(Sag T-506/18)

»EGFL og ELFUL – udgifter udelukket fra finansiering – specifik støtte til tobakssektoren – udgifter afholdt af Polen – hovedkontroller – faste korrektioner – begrundelsespligt«

1. Landbrug – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – den berørte medlemsstats anfægtelse – bevisbyrde – fordeling mellem Kommissionen og medlemsstaten (Europa-Parlamentets og Rådets forordning nr. 1306/2013, art. 52, stk. 2) (jf. præmis 30-32 og 108)

2. Institutionernes retsakter – begrundelse – forpligtelse – rækkevidde – beslutning om regnskabsafslutning hvad angår de udgifter, som EGFL og ELFUL har finansieret (Art. 296, TEUF; Europa-Parlamentets og Rådets forordning nr. 1306/2013, art. 52, stk. 3) (jf. præmis 43)

3. Landbrug – finansiering fra EGFL og ELFUL – tildeling af støtte og præmier – medlemsstaternes forpligtelse til at indføre et effektivt system med administrativ kontrol og kontrol på stedet – rækkevidde – ikke-pålidelige kontrolforanstaltninger – afslag på finansiering (Europa-Parlamentets og Rådets forordning nr. 1306/2013) (jf. præmis 63-65, 69, 83 og 84)

4. Landbrug – EGFL’s og ELFUL’s finansiering – støtte til udvikling af landdistrikterne – støtteberettigede operationer og udgifter – fastsættelse af nationale støtteberettigelsesregler – medlemsstaternes forpligtelse til at indføre dertil knyttede sanktioner i tilfælde af tilsidesættelse – rækkevidde (Rådets forordning (EF) nr. 2988/95, art. 2, stk. 1, og nr. 73/2009, art. 21, stk. 1; Kommissionens forordning (EF) nr. 1122/2009, art. 69) (jf. præmis 94 og 95)

5. Landbrug – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – vurdering af de tab, som fonden har lidt – ulovlige udgifter, som ikke kan bestemmes tilstrækkeligt præcist – vurdering baseret på faste korrektioner – lovlighed (Europa-Parlamentets og Rådets forordning nr. 1306/2013, art. 52, stk. 2) (jf. præmis 109)

6. Landbrug – EGFL’s og ELFUL’s finansiering – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – fast finansiel korrektion, der vedtages af Kommissionen i overensstemmelse med de interne retningslinjer, som er vedtaget på området – kontroller, der ikke giver tilstrækkelig sikkerhed for ansøgningernes retmæssighed – anvendelse af en fast sats på 5% i tilfælde af mangler, der konstateres ved en eneste hovedkontrol (Europa-Parlamentets og Rådets forordning nr. 1306/2013, art. 52; Kommissionens meddelelse C(2015) 9490 final) (jf. præmis 110-113)

Angående

Søgsmål anlagt i henhold til artikel 263 TEUF med påstand om delvis annullation af Kommissionens gennemførelsesafgørelse (EU) 2018/873 af 13. juni 2018 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2018, L 152, s. 29).

Konklusion

1) Europa-Kommissionen frifindes.